న్యూయార్క్: టైమ్ మ్యాగజైన్ ‘ఈ ఏటి వ్యక్తి’ రేసులో ఉత్తరకొరియా అధ్యక్షుడు కిమ్ జోంగ్ వున్ కూడా స్థానం దక్కించుకున్నారు. ‘పర్సన్ ఆఫ్ ది ఇయర్- 2017’ అవార్డు కోసం ‘ది టైమ్’ మ్యాగజైన్ మొత్తం పదిమంది పేర్లతో జాబితా విడుదల చేయగా... అందులో అమెరికా అధ్యక్షుడు డొనాల్డ్ ట్రంప్, ఫుట్బాల్ ఆటగాడు కోలిన్ కైపెర్నిక్, స్పెషల్ కౌన్సెల్ రాబర్ట్ ముల్లర్లతో పాటు అమెరికాకు కొరకరాని కొయ్యగా తయారైన కిమ్ పేరు కూడా ఉండడం విశేషం. కిమ్ హయాంలో కేవలం ఈ ఏడాది కాలంలోనే ఉత్తరకొరియా 23 బాలిస్టిక్ క్షిపణులను ప్రయోగించిన సంగతి తెలిసిందే. ‘‘ఈ ఏడాది కాలంలో మంచికేగానీ, చెడుకేగానీ ఎవరు ఎక్కువగా వార్తల్లో నిలిస్తే ఆయా వ్యక్తులు, గ్రూపులను’’ పర్సన్ ఆఫ్ ది ఇయర్గా టైమ్ మ్యాగజైన్ గుర్తిస్తుంది. కాగా చైనా అధ్యక్షుడు జిన్ పింగ్, సౌదీ అరేబియా యువరాజు మహ్మద్ బిన్ సల్మాన్, ‘ది#మీటూ ఉద్యమం’, ‘‘వండర్ వుమెన్’’ డైరెక్టర్ ప్యాటీ జెంకిన్స్, అమెజాన్ సీఈవో జెఫ్ బెజోస్ పేర్లు కూడా ఇందులో ఉన్నాయి.
neuark: time magagin ‘ee eta vyakti’ resulo uttarakoriya adhyakshudu kim jong vun kuudaa sthaanam dakkinchukunnaru. ‘parson af dhi ier- 2017’ avaardu kosam ‘dhi time’ magagin mottam padimandi paerlatho jabita vidudala cheyagaa... andulo america adhyakshudu donald trump, futbal aatagaadu kolin kaipernic, speshal counsel rabert mullarlatho paatu americaku korakarani koyyagaa tayaaraina kim paeru kuudaa undadam visesham. kim hayamlo kevalam ee edaadi kaalamlone uttarakoriya 23 balistic kshipanulanu prayoginchina sangati telisinde. ‘‘ee edaadi kaalamlo manchikegaanii, chedukegaanii evaru ekkuvagaa vaartallo niliste aayaa vyaktulu, groopulanu’’ parson af dhi iyarga time magagin gurtistundi. kaga chaina adhyakshudu jin ping, soudi arabia yuvaraju mahmad bin salman, ‘dhi#meetoo udyamam’, ‘‘wander vumen’’ director paty jenkins, amezan seeeevo jef bezos paerlu kuudaa indulo unnaayi.